155 



kirepülő első szárnyas nemzedék, és honnan kerül elő a szilfa tör- 

 zsére visszatérő második szárnyas nemzedék ? 



Több évi vizsgálataim alapján szerencsés voltam e kérdést 

 megfejteni s a Tetraneura Vlmi biológiájának ismeretében az utolsó 

 hézagot is kitölteni, úgy hogy e fajnak életmódja és fejlődése immár 

 teljesen fel van derítve. *) 



A Tetraneura ülmi fejlődése egy hosszú körfolyamot képez, 

 a melynek egyik fele a föld felett szilfákon, másik fele pedig a 

 föld alatt pázsitféle növények gyökerein folyik le. 



Kezdjük meg e körfolyam szemléjét kora tavaszszal és kö- 

 vessük azt nyomról-nyomra tovább. 



Kora tavaszszal, a midőn a szilfák rügyei duzzadni kezdenek, 

 a rügyeken és a rügyek közelében alig y 2 mill. hosszú parányi 

 fekete rovarok jelennek meg. A hosszúkás testidomú szárnyatlan 

 kis rovarok nyugodtan várják az illető rügy kifakadását és, mihelyt 

 a levél kifeslik, azonnal annak alsó lapjára másznak és három 

 izülékű rövid szipókájukat a levél szövetébe szúrják. E szúrás és 

 a folytonos szívás következtében a fiatal szilfalevél a megtámadott 

 ponton felső lapján duzzadásnak indul; a duzzadásból lassanként 

 kifejlődik a gubacs, melynek alsó nyilasa nemsokára bezárulván, 

 belső ürege a gubacsképző kis rovart is magába rejti. A kis levél- 

 tetfí ekként elzárva a napvilágtól, a gubacscsal együtt folyvást 

 növekedik és négyszeri vedlés után végre teljes nagyságát eléri. 

 Ez az u. n. törzs- alak (forma fundatrix) mintegy 2 mill. hosszú, 

 körteidomú és zöldes szinű szárnyatlan rovar, melynek feje, mell- 

 kasa, lábai és csápjai feketések ; rövid csápjai négy-izülékből állanak, 

 a harmadik izülék aránylag a leghosszabb. A gubacs ekkorára már 

 szintén jól megnőtt ós korülbelől 1 cent. magas hosszúkás babszem- 

 vagy som-alakú, vastag falú üreges kinövést képez, mely valamivel 

 vékonyabb rövid nyelén áll a levél felső lapján ; felülete csupasz, 

 zöldessárga, néhol pirosas. A gubacs elzárt üregében végezi a törzs- 

 anya minden megelőző termékenyítés nélkül a szaporítást és valami 

 két hét alatt 30—40 fiatal rovarkát szül. 



A törzsanyától származó fiatal ivadék 2—3 napi időközökben 

 négyszer vedlik és 11 — 12 nap múlva szárnyas rovarokká válik, 

 melyek a gubacs egyik oldalán támadó, kissé hasadozott szélű, kerek 

 nyíláson keresztül a szabadba kirepülnek, kivándorolnak. E tulaj - 



'*) Dr. G. de Horváth, Sur les migrations dog Pucerons. (Revue 

 d'Entomologie II. p. 64 - 67); és: Note sur le génre Tetraneura. (Ibid. p. 310 - 312.) 



14* 



